Τζέρεμι Ρίτσαρντσον

Ο Τζέρεμι Ρίτσαρντσον, γεννημένος την 1 Μαρτίου 1982 στην Άλενταουν της Πενσιλβάνια, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.

Βιογραφία
Ο Ρίτσαρντσον ξεκίνησε να αγωνίζεται από το λύκειο Ζάκαρι της Λουιζιάνα, από το οποίο αποφοίτησε το 2002. Στην συνέχεια, εντάχθηκε στο δημόσιο κολέγιο Κοπάια-Λίνκολν, το οποίο βρίσκεται στο Γουέσον του Μισισίπι, όπου παρέμεινε για δύο χρόνια πριν μεταγραφεί στο πανεπιστήμιο Ντέλτα Στέιτ, της δεύτερης κατηγορίας του NCAA.Jeremy Richardson Stats - ESPN - ESPN.com - Go.com

Το 2006, αποφοίτησε από το κολέγιο και υπέγραψε στους Φορτ Γουόρθ Φλάιερς από την NBA D-League, ενώ τον Ιανουάριο του 2007, συμφώνησε με τους Ατλάντα Χοκς υπογράφοντας δεκαήμερο συμβόλαιο.Hawks Sign Flyers Richardson to 10-Day Contract Μετά από άλλο ένα δεκαήμερο συμβόλαιο,Hawks Sign Jeremy Richardson To Second 10-Day αφέθηκε ελεύθερος και υπέγραψε για δέκα ημέρες στους Πόρτλαντ Τρέιλ Μπλέιζερς.Trail Blazers sign Jeremy Richardson to 10-Day contract

Ολοκλήρωσε την σεζόν στους Φορτ Γουόρθ Φλάιερς και τον Σεπτέμβριο του 2007 υπέγραψε στους Φορτ Γουέιν Μαντ Αντς.Jeremy Richardson Named D-League.Com Performer of the Week Παρ' όλα αυτά, έκανε προετοιμασία με την ομάδα των Μαϊάμι Χιτ, αν και αφέθηκε ελεύθερος πριν αγωνιστεί σε κάποιο επίσημο ματς. Συνέχισε να αγωνίζεται με τους Μαντ Αντς, όπου είχε μέσο όρο 28,5 πόντους και 6,6 ριμπάουντ σε οκτώ αγώνες. Στις 20 Δεκεμβρίου 2007, συμφώνησε με τους Μέμφις Γκρίζλις και δύο εβδομάδες αργότερα αφέθηκε ελεύθερος,Memphis Grizzlies Sign Jeremy Richardson of the Fort Wayne Mad Ants για να υπογράψει αυτή την φορά στους Σαν Αντόνιο Σπερς.

Το 2008, αναδείχθηκε MVP στο All-Star Game της NBA D-League και υπέγραψε άλλο ένα δεκαήμερο συμβόλαιο με την Ατλάντα. Το καλοκαίρι του 2008, συμφώνησε με τους Ορλάντο Μάτζικ, παίζοντας σε δώδεκα αγώνες με 3,1 πόντους ανά αγώνα.Jeremy Richardson - Rotoworld

Την επόμενη χρονιά, υπέγραψε στον Άρη, με τον οποίο αγωνίστηκε σε 26 παιχνίδια με 12,6 πόντους και 3,3 ριμπάουντ ανά αγώνα, ενώ σε 13 αγώνες του ULEB Cup παρουσίασε μέσους όρους 14,4 πόντων και 4,5 ριμπάουντ, βοηθώντας τους "κίτρινους" να φθάσουν ως την προημιτελική φάση της διοργάνωσης.Ο Ρίτσαρντσον συμπληρώνει την αμερικανική τριάδα του Αρη

Ακολούθησε μία σεζόν στην ισπανική Βαλένθια, με την οποία αγωνίστηκε στην Ευρωλίγκα, πριν μεταγραφεί στην γεωργιανή Άρμια για την σεζόν 2011-12.Jeremy Richardson Signs With BC Armia Τις χρονιές 2012-13 και 2013-14, έπαιξε στην ιταλική Αβελίνο, της οποίας την φανέλα φόρεσε σε 45 αγώνες έχοντας 13,1 πόντους την πρώτη του χρονιά και 9,2 στην δεύτερη.Avellino officially signs Jeremy RichardsonSidigas Avellino officially re-signs Jeremy Richardson

Το καλοκαίρι του 2014, συμφώνησε με την ιταλική Ένελ Μπρίντιζι, από την οποία αποχώρησε πριν προλάβει να αγωνιστεί, για προσωπικούς λόγους.Brindisi in troubles: Jeremy Richardson won't join the team

Παραπομπές

Πηγές
 Jeremy Richardson - Eurobasket
 Jeremy Richardson NBA Stats | Basketball-Reference.com
 DraftExpressProfile: Jeremy Richardson

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Φορτ Γουέιν Μαντ Αντς
Κατηγορία:Καλαθοσφαιριστές Φορτ Γουόρθ Φλάιερς
Κατηγορία:Καλαθοσφαιριστές γεωργιανών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Σμολ φόργουορντ